नेपाल मदर डट कम (www.NepalMother.com): छैटौं अन्तर्राष्ट्रिय लोक साँस्कृतिक मेलाको क्रममा नेपाल सहित १३ देशका कलाकारहरु शनिबारदेखि काठमाडौंको प्रज्ञा भवनमा भेला
छैटौं अन्तर्राष्ट्रिय लोक साँस्कृतिक मेलाको क्रममा नेपाल सहित १३ देशका कलाकारहरु शनिबारदेखि काठमाडौंको प्रज्ञा भवनमा भेला
नेपाल सहित १३ देशका कलाकारहरु शनिबारदेखि काठमाडौंको प्रज्ञा भवनमा भेला भएका छन् । तीन सय ५० भन्दा बढी कलाकार जमघट रहेको यो भेला आउँदो चैत ५ गतेसम्म चल्नेछ । छैटौं अन्तर्राष्ट्रिय लोक साँस्कृतिक मेलाको क्रममा कलाकारहरुको जमघट भएको हो । कार्यक्रमको आयोजना चाहिं एभरेष्ट नेपाल कल्चरल ग्रुपले गरेको छ । ‘भारत, बंगलादेश, श्रीलंका, इस्टोनिया, घाना, फिनल्याण्ड, ईटली, लिथुआनिया, मेक्सिको, पोल्याण्ड, ग्रीस र टोगोको टोली मेलामा सहभागी छन्’ मेला संयोजक रामचन्द्र कोइरालाले भन्नुभयो । मेला राजधानीमा मात्रै नभएर मोफसलमा पनि गर्ने तयारी छ । आयोजकका अनुसार शनिबार राजधानीमा उद्घाटन सकेपछि कलाकारको टोली आइतबार लुम्बिनी पुग्नेछ । आइतबार लुम्बिनीमा कार्यक्रम गरेर सोमबारदेखि बुटवल, दाङ र पोखरामा कार्यक्रम गरिने कोइरालाले जानकारी दिनुभयो । ‘नेपालको धार्मिक तथा ऐतिहासिक ठाउँहरुको प्रचारप्रसार गरी पर्यटन प्रवर्द्धन र लोकसंस्कृतिको संरक्षण गर्ने उदेश्यले कार्यक्रम आयोजना गरिएको हो’ कोइरालाले भन्नुभयो ।
दार्चुलाको रानीशिखर गाविसमा ३ जनाको हत्या भएको छ भने अर्का एक वेपत्ता भएका छन् । रानीशिखर गाविसका २२ वषिर्य पार्वतीदेवी भट्ट, १६ वषिर्य सरिता भट्ट र ५ वषिर्य सुनिल भट्टको शब गोकुलेश्वर गाविसको कठपत्यामा रहेको चमेलिया नदीमा शुक्रबार दिउँसो भेटिएको हो । मृतक पार्वती र सुनिल आमा छोरा हुन् भने सरिता आफन्त हुन् । तीनै जनाको रानीशिखर गाविस वडा नम्बर ६ का धनजीतसिह ठगुन्नाले गएराती पार्वतीको घरमा पसेर अपहरण शैलीमा ४ जनालाई लगेको स्थानीय तुलसी भट्टले बताउनुभयो । सँगै लगेका अर्का अढाई वषिर्या बालक वेपत्ता छन् । उनीहरुलाई लैजाने ठगुन्ना पनि वेपत्ता भएको र उनको खोजी भइरहेको प्रहरीले नजाएको छ । प्रहरीले तीन जनाको हत्यामा ठगुन्नाकै हात रहेको हुन सक्ने आशंका गरेको छ ।
‘प्रचण्डको छोराले देश र जनताको लागि के काम गरेको थियो र उसलाई सगरमाथा चढ्न राज्यले तेत्रो २ करोड दिने निर्णय भयो । प्रचण्डको चाहिं हिजो के थियो र आज चाहि त्यत्ति महंगो महलमा राजशी ठाँटले बस्ने हैसियत भयो ? के त्यो हामी गरिव नेपाली जनताले तिरेको तिरो होइन ? सुकुम्बासी बिरोधी त प्रचण्ड नै
रहेछन् ।’ शुक्रबार नेपाल महिला एकता समाजले राजधानीमा गरेको अन्र्तक्रिया कार्यक्रममा बाग्मती किनारमा बसोबास गर्दै आएका भूमिहिन सुकुम्बासी महिलाहरुले पोखेको आक्रोश हो यो । सरकारले आफुहरुलाई गैरनेपाली नागरीक सरह ब्यवहार गरेको समाजकी अध्यक्ष बिमला तामाङले बताइन् । सरकारले बाग्मती नदी किनारका सुकुम्बासीहरुलाई बिना बिकल्प उठिबास गर्न लागेको भन्दै उनले सरकारले आफुहरुलाई गैरनेपाली नागरीकको बेबहार गरेको आरोप लगाइन् । उनले भनिन्-के सुकुम्बासी बस्तीका मानिसले राम्रो र नायाँ लुगा लगाउनै नहुने ? सुकुम्बासीले टालेकै लुगा लगाउनु पर्ने ? सुकुम्बासीले चाहिं भोकै बस्नुपर्ने ?’ उनले सुकुम्बासी बस्तीमा केहि हुने खानेहरु पनि भएकाले त्यस्ता हुकुम्बासीलाई तत्काल सत्यतथ्य रुपमा छानबिन गरि बास्तबिक सुकुम्बासीहरुलाई सरकारले बिकल्प दिएर मात्रै उठाउन आग्रह गर्नुभयो । महिला एकता समाजकी महासचिव धना लामाले बाग्मती नदि किनारका सुकुम्बासी बस्ती व्यबस्थापनको निम्ति शहरी विकास तथा भवन निर्माण बिभागद्धारा तयार गरिएको कार्य नीति तुरुन्त पास गरि कार्यान्वयनमा ल्याउनुपर्ने माग गर्नुभयो । समाजले सरकारी निकायबाट सुकुम्बासी बस्तीहरुको बस्ती सुधारका उचित योजना तय गरिनुपर्ने र योजनामा सुकुम्बासीलाई संलग्न गराइनुपर्नै माग समाजको छ । आफुहरुको मागप्रति सरकार बेखबर बने आन्दोलन गर्ने समाजको चेतावनी छ ।